วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
9 มิ.ย. 2558

ASL SECURITIES
ภาครวมตลาดภาคเช้า :  ตลาดหุ้นไทยเช้านี้แกว่งตัวผันผวน ปิดลบ 1,500.08 (-8.20) ในกรอบ 1,495-1,506   ซึ่งเป็นไปในทิศทางเดียวกับภูมิภาค ซึ่งหลังเปิดตลาดเพียง 10 นาที ดัชนีไปปรับลงไปลึกเกือบ 15 จุด มีแรงขายในในกลุ่มแบงก์ พลังงานและสื่อสาร  คาดรอความชัดเจนการประชุม กนง.วันพรุ่งนี้
โดยเฉพาะกลุ่มแบงก์เกี่ยวเนื่องโดยตรง และหนี้กรีซที่เลื่อนการชำระไปสิ้นเดือน ผลประชุมยังไม่มีความคืบหน้า  ตลาดหุ้นนิวยอร์กปิดลบต่อเนื่องจากข้อมูลแรงงานที่แข็งแกร่งของสหรัฐได้กระตุ้นให้เกิดการคาดการณ์ว่าธนาคารกลางสหรัฐ (เฟด) อาจจะปรับขึ้นอัตราดอกเบี้ยในปีนี้ สัญญาน้ำมันดิบเวสต์เท็กซัสปิดลบ หลังจากมีรายงานว่า จีนนำเข้าน้ำมันดิบลดลงในเดือนพ.ค. และจากข่าวที่ว่าอิหร่านวางแผนที่จะส่งออกน้ำมันดิบกว่า 1 ล้านบาร์เรลต่อวัน แนะรอความชัดเจนกนง.พรุ่งนี้ และทยอยเก็บหุ้นกลุ่มพลังงาน สื่อสาร จ่ายปันผลสูงมาโดยตลอดและกลุ่มโรงพยาบาล-ท่องเที่ยวจากแนวโน้มเงินบาทอ่อนค่า 
 
แนวโน้มตลาดภาคบ่าย
คาดดัชนีแกว่งตัวในกรอบ 1,490-1,509
ยังมีโอกาสที่จะปรับตัวลงมาที่ 1,494 -1,490  ซึ่งเป็นกรอบแนวรับที่คาดว่าจะมีแรงซื้อกลับเข้ามา
 
RS (ราคาปิดภาคเช้า 13.10)
แนะนำซื้อ ราคาหรือแท่งเทียนสร้างจุดสูงใหม่กว่าและไม่สร้างจุดต่ำกว่ามีโอกาสที่จะสร้างกรอบขาขึ้น ราคาช่วงบ่ายที่ยืน 13.00 ขึ้นไปเป็นสัญญาณบวกที่จะทดสอบ 13.30 / 14.00 
 
SOLAR (ราคาปิดภาคเช้า 15.80)
คงคำแนะนำซื้อหากสามารถยืน 16  ระดับราคายังแกว่งตัวในกรอบสามเหลี่ยม การปรับตัวจะมีแนวรับ 15.40 สามารถซื้อเก็งกำไร และไม่ควรปิดต่ำกว่าลงมา MACD ยังคงสนับสนุนขาขึ้น
 
STPI (ราคาปิดภาคเช้า 17.30)
แนะนำซื้อ การแกว่งตัวแท่งเทียนอยู่ในแนวโน้มขึ้นตามSMA5 วันที่ทำหน้าที่เส้นแนวรับขาขึ้น 17.00 มีโอกาสผ่านแนวต้าน 17.40-17.80  ซื้อเก้งกำไร โดยมี 17.00 เป็นจุดตัดขาดทุน